Ansøgning til "IT-medarbejdere: IT-udvikling i forbindelse med forskningsprojekter"

## Begrundelse

Jeg ansøger til denne stilling, da den hænger sammen med mit bachelorprojekt, som jeg har arbejdet på sammen med Lucas Bjarke Jensen. Dette studiejob er en forlængelse af det arbejde, vi har lavet indtil nu, og vi er blevet tilbudt at arbejde videre på og færdiggøre det over sommeren.

Udover det lyder det som en fantastisk chance for at lære at arbejde på professionelle R&D projekter sammen med et team af andre studerende og få en fod inden for døren i industrien.

## Kvalifikationer

Det er mit første studiejob, og jeg er stadig midt i min uddannelse. Men da arbejdet er en direkte fortsættelse af dét, som jeg har arbejdet med de sidste par måneder i mit bachelorprojekt, tænker jeg, at det er en perfekt lejlighed til at arbejde videre på det. Lucas og jeg skriver også en artikel til Overture Workshop i juli, og vi føler os lidt efter lidt som en del af holdet.

## Vision

Jeg er meget interesseret i de R&D projekter, som stillingen tilbyder mig at bidrage til. Lucas og jeg vil arbejde effektivt på fortsættelsen af vores bachelorprojekt over sommeren, men jeg er også klar og rask på at se, hvad de andre projekter går ud på. Jeg tager en form for et sabbatår før min kandidat og har dermed rigelig tid til at sætte mig ind i de forskellige projekter. Jeg vil arbejde og tale sammen med de andre på holdet for at sikre effektive fremskridt.